open-index/open-wikipedia-markdown huggingface dataset:
Emma Koivisto

**Emma Koivisto** (s. 25. syyskuuta 1994) on suomalainen jalkapalloilija, pelipaikaltaan puolustaja. Hän on pelannut naisten maajoukkueessa kesäkuun 2025 loppuun mennessä 109 maaottelua ja tehnyt niissä seitsemän maalia. Seuratasolla Koivisto edustaa Serie A:ssa pelaavaa AC Milania.

## Pelaajaura

Koivisto siirtyi englantilaisseura Liverpooliin kaudelle 2022–2023, jolla hän pelasi 21 liigaottelua ja teki kaksi maalia. Seuraavalla kaudella hän pelasi 19 liigaottelua, joissa hän teki kaksi maalia. Hän edusti edellisillä kausilla englantilaista Brighton & Hove Albionia. Hän pelasi ensimmäisellä Brighton-kaudellaan yhdeksän liigaottelua, jotka kaikki avauskokoonpanossa. Kaudella 2021–2022 hän pelasi 22 liigaottelua, jotka yhtä lukuun ottamatta avauskokoonpanossa, ja teki niissä kolme maalia. Kaudet 2018–2020 Koivisto edusti ruotsalaista Kopparbergs/Göteborg FC:tä ja kaudet 2014–2017 yhdysvaltalaista Florida State Universityn joukkuetta, jonne hän siirtyi Naisten Liigassa pelaavasta FC Hongasta kesällä 2014. Honkaan hän tuli HJK:sta kaudeksi 2013.

Maajoukkueessa Koivisto esiintyi ensimmäisen kerran 2012 ja osallistui 2013 EM-kisojen karsintoihin. Ensimmäisen maaottelumaalinsa hän teki syyskuussa 2015 EM-karsintaottelussa Irlantia vastaan. Vuonna 2013 hän pelasi alle 19-vuotiaiden EM-kilpailuissa, joissa Suomi selviytyi välieriin. Nuorten EM-kisojen jälkeen Koivisto aloitti naisten maajoukkueessa MM-karsinnat 2015 Kanadan kisoihin. Koivisto pelasi Suomen joukkueessa niin ikään Kanadassa pidetyissä vuoden 2014 alle 20-vuotiaiden MM-kilpailuissa.

## Muuta

Koivisto on koulutukseltaan kauppatieteiden maisteri. Hän valmistui Hankenista keväällä 2022. Koiviston lopputyö käsitteli naisten jalkapallon sponsoroinnin vaikutuksia sponsorifirman osakekurssiin.

## Lähteet
*Emma Koivisto Suomen Palloliiton sivuilla 
*Euroopan jalkapalloliitto UEFA

### Viitteet

## Aiheesta muualla
Bonar Bain

**Bonar Bain** (4. helmikuuta 1923 Lethbridge, Alberta &ndash; 18. helmikuuta 2005 Edmonton, Alberta) on kanadalainen näyttelijä. Myös hänen identtinen kaksosveljensä Conrad Bain on työskennellyt näyttelijänä. Bonar Bain esitti eräässä *[[Second City Television]]* -televisiosarjan jaksossa veljensä Conradin roolihahmon ”Hank Bainin” ”pahaa” kaksosveljeä. Veljekset esittivät kaksosia myös TV-sarjassa *[[Maude]]*.

## Populaarikulttuurissa
Bonar Bain on ikuistettu laulun ”Bober” sanoitukseen. Laulu on Mike Keneally Bandin vuonna 2004 julkaisemalla albumilla *Dog*. Laulussa Keneally kertoo, että hänen koiransa Bober on ”saanut nimensä puolittain Conrad Bainin veljen mukaan”.

## Filmografia
* *[[Maude]]* – Arnold Harmon (Vivian's Surprise) (1977)

* *[[Powder Heads]]* – Dispatcher (1980) 
 
* *[[Second City Television]]* – Hank Bain (Zontar) (1981) 

* *[[Running Brave]]* – yliopiston professori (1983) 

* *[[Draw!]]* – pokerinpelaaja

## Aiheesta muualla
* 

## Lähteet
Arkadiusz Piech

**Arkadiusz Piech** (s. 7. kesäkuuta 1985) on puolalainen jalkapalloilija, pelipaikaltaan hyökkääjä. Hän edustaa Turkin Superliigan Sivassporia. Hän on kuulunut Puolan maajoukkuemiehistöön joulukuusta 2011 lähtien.

## Aiheesta muualla

*Arkadiusz Piech (90minut.pl)
Maailma on tehty meitä varten

**Maailma on tehty meitä varten** on Haloo Helsinki! -yhtyeen neljäs albumi, joka julkaistiin 8. helmikuuta 2013. Albumin myynti ylitti kultalevyrajan vajaassa kuukaudessa ja nousi Suomen virallisen albumilistan kärkeen elokuussa 2013. Albumista julkaistiin 15. marraskuuta 2013 *Platinapainos*, joka sisältää aiemmin julkaistun albumin lisäksi kolme CD:llä julkaisematonta kappaletta sekä DVD:n, jolla on dokumentti yhtyeestä, kolme musiikkivideota ja keikkakooste yhtyeen kesän 2013 keikoilta YleXPopista, Ruisrockista, Ilosaarirockista, Rock the Beach -tapahtumasta ja Qstockista.

## Singlet
Albumin ensimmäinen single ”Huuda!” julkaistiin marraskuussa 2012 ja se on julkaisunsa jälkeen sijoittunut singlelistan 8:nneksi, Suomen virallinen latauslistan 4:nneksi ja ollut radiokanavien soitetuimpia kappaleita. Kappaleesta on tehty myös musiikkivideo, joka kuvattiin albumin kansikuvien tapaan New Yorkissa.

Toinen single, singlelistan toiseksi noussut ”Vapaus käteen jää” julkaistiin helmikuussa 2013 ja se on samalla *[[8-pallo (elokuva)|8-pallo]]* -elokuvan tunnuskappale. Kappaleeseen on julkaistu myös Aku Louhimiehen ohjaama musiikkivideo.

Kolmas single ”Maailma on tehty meitä varten” julkaistiin toukokuun lopussa 2013. Kappaleen video kuvattiin ”Huuda!” -videon tapaan New Yorkissa. Kappale sijoittui sekä single- että latauslistalle.

Albumilta julkaistiin vielä kaksi singleä: Neljäs single ”Carpe Diem” julkaistiin lokakuun ensimmäisellä viikolla 2013 ja viides ”Lähtövalmiina” alkuvuodesta 2014.

## Kappaleet

## Kokoonpano
* Elli Haloo – basso, laulu
* Leo Hakanen – kitara, ohjelmointi, taustalaulu
* Jere Marttila – kitara, koskettimet, taustalaulu
* Jukka Soldan – rummut, perkussio
* Rauli Eskolin – tuotanto, piano, koskettimet

## Arvostelut

## Lähteet
Sergei Auslender

**Sergei Abramovitš Auslender** (, 30. syyskuuta, toisten tietojen mukaan 7. lokakuuta 1886 Pietari – 11. joulukuuta 1937 Moskova) oli venäläinen kirjailija.

Sergei Auslenderin isä oli syntyisin kauppiassuvusta, ja hänen äitinsä, kirjailija Mihail Kuzminin sisar, oli aatelisperheestä. Auslender opiskeli Pietarin yliopiston historiallis-kielitieteellisessä tiedekunnassa mutta ei suorittanut tutkintoa. Hänen ensimmäiset kertomuksensa ilmestyivät vuonna 1905.

Vuodesta 1906 lähtien Auslender avusti symbolistien *Zolotoje runo* ja *Vesy* -lehtiä ja vuodesta 1909 *Apollonia*. Häntä pidettiin yhtenä 1900-luvun alun venäläisen proosakirjallisuuden taitavimmista tyyliniekoista. Vuonna 1908 ilmestyi Italian renessanssin ja Ranskan vallankumouksen aikaan sijoittuva kertomuskokoelma *Zolotyje jabloki* (”Kultaiset omenat”) ja vuonna 1912 toinen, Venäjän historiaan sijoittuvien ja omaelämänkerrallisten kertomusten kokoelma *Rasskazy*. Romaani *Posledni sputnik* (”Viimeinen matkakumppani”) kuvaa Moskovan ja Pietarin kirjallisuuspiirejä. 1920-luvulla Auslander kirjoitti nuorisolle tarkoitettuja historiallisia ja seikkailukertomuksia.

Auslender kuoli Stalinin vainoissa. Hänet pidätettiin lokakuussa 1937, tuomittiin kuolemaan syytettynä vastavallankumouksellisesta kiihotuksesta ja ammuttiin Butovon teloituspaikalla. Auslenderin maine palautettiin vuonna 1956.

## Lähteet

## Aiheesta muualla
* Sergei Auslenderin teoksia Lib.ru-sivustolla
Norjalainen kettuloukku

**Norjalainen kettuloukku** on suurikokoinen ketun elävänä pyydystämiseen tarkoitettu loukku. Se on perinteisesti rakennettu 7-10 sentin läpimittaisista mänty- tai kuusiriuista, mutta nykyään käytetään myös sahalautaa tai vahvaa metalliverkkoa (supiverkko). Loukku on varustettu molemmista päistä sulkuluukuilla, jotka sulkeutuvat laukaisumekanismin välityksellä eläimen tarttuessa syöttinä olevaan haaskaan.

Kettuloukku sijoitetaan tavallisesti metsäsaarekkeeseen, pellon reunalle, ladon läheisyyteen tai muuhun paikkaan, jossa ketun tiedetään oleskelevan tai käyttävän kulkureittinä. Loukkua pidetään mahdollisimman pitkään samassa paikassa, jotta ketut tottuvat sen hajuun. Loukkua voidaan käyttää osan vuotta ketun ruokintapaikkana pitämällä luukkuja avoimina, jolloin kettu tottuu käyttämään sitä säännöllisesti.

Suomen metsästyslainsäädännön mukaan loukku on käytävä tarkistamassa vähintään kerran vuorokaudessa ja saalis otettava metsästäjän haltuun tai päästettävä vapaaksi.

## Lähteet

## Aiheesta muualla
* Norjalaisen kettuloukun kuvia ja mittatietoja
Marcin Burkhardt

**Marcin Burkhardt** (s. 25. syyskuuta 1983) on puolalainen jalkapalloilija pelipaikaltaan hyökkääjä. Hän on pelannut myös Ruotsissa IFK Norrköpingissä.

## Aiheesta muualla

*Marcin Burkhardt (90minut.pl)
Edvard Bacher

**Carl Edvard Bacher** (16. lokakuuta 1875 Helsinki – 22. maaliskuuta 1961 Helsinki) oli suomalainen ampuja. 

Bacher osallistui vuoden 1912 Tukholman olympialaisissa trapammuntaan. Henkilökohtaisessa kilpailussa hän oli 47. ja joukkuekilpailussa hänen edustamansa Suomi oli viides. 

## Lähteet
Liisa Rope

**Liisa Valborg Rope** (oik. **Rope-Jokio**; 1. toukokuuta 1916 – marraskuu 1963) oli suomalainen oopperalaulaja (mezzosopraano). Hän työskenteli Suomen kansallisoopperassa vuosina 1948–1962. 

Hän teki 13 oopperaroolia, muun muassa Georges Bizet’n *[[Carmen]]in* pääroolin. Ropen repertuaariin kuului myös karjalaisia kansanlauluja, ja hän esiintyi usein maaseudulla laulaen suomalaisia kansanlauluja. Liisa Rope kuoli auto-onnettomuudessa marraskuussa 1963. 

Vuonna 1952 hän esiintyi muiden oopperan silloisten solistien kanssa elokuvassa Kipparikvartetti.

Liisa Rope oli Artturi Ropen veljentytär.

## Lähteet
* 

### Viitteet
Keijo Kervinen

**Keijo Kervinen** (13. joulukuuta 1931 Jaakkima – 7. lokakuuta 1994 Helsinki) oli suomalainen poliittinen pilapiirtäjä ja sarjakuvien tekijä.

Kervinen piirsi etenkin ammattiyhdistyslehtiin, säännöllisesti Metallityöväen Liiton ''Ahjoon'' ja ''Palkkatyöläiseen''. 1980-luvulla Kervisen piirroksia ilmestyi myös *Alueuutiset*-lehdessä. Kervisen *Rautakoura*-sarkakuvasta on julkaistu kaksi kokoelmakirjaa. 

Antikvariaatti.net kertoo kuvaustekstissään *Rautakouran* olevan *sarjakuva työläisten puolesta ei yksinomaan metalliteollisuudessa vaan koko työelämässä yleensä*.

## Albumi
* 
* 

## Lähteet
Malin Biller

**Malin Biller** (s. 1979) on ruotsalainen sarjakuvapiirtäjä.

## Suomennettu albumi
* 

## Lähteet
* Jukka Laine: Billeriä nyt iloisena albumina. Kvaak.fi 3.5.2010.
Polvi (täsmennyssivu)

**Polvi** voi tarkoittaa:

*Polvi, reisiluun, sääriluun ja polvilumpion yhdistävä nivel
*polvi, sukupolvi
*Polvi, alue kosmisen säteilyn energiaspektrissä
*Clairen polvi, Éric Rohmern ohjaama elokuva
*Polvi, sukunimenä:
** Eevamari Polvi (s. 1972), suomalainen pesäpalloilija
** Hannu Polvi (1948–2008), suomalainen moukarinheittäjä
** Iivo Polvi (s. 1943), suomalainen vasemmistoliittolainen poliitikko ja  kunnallisneuvos
** Tuula Polvi, *Tuula Portin* (s. 1966), malli, elokuvanäyttelijä ja teologi, Miss Suomi 1986.
Ruotsin oikeusministeri

**Ruotsin oikeusministeri** on Ruotsin hallituksen ministeri. Hänet valitsee tehtävään pääministeri. Oikeusministeri vastaa asioista, jotka liittyvät terrorismin vastaiseen taisteluun, rikosasioihin, kansainväliseen oikeudelliseen yhteistyöhön, lainsäädäntöön, oikeuslaitokseen, EU:n oikeudellisiin ja kotimaisiin asioihin sekä EU:n avoimuuteen.

## Historia
Oikeusministerin virka perustettiin Ruotsissa 9. kesäkuuta 1809 ja oli toinen valtioneuvoston kahdesta merkittävimmästä jäsenestä, toinen oli ulkoministeri. Varsinaisesti oikeusministerin tehtäviä hoiti siihen aikaan kuitenkin pikemminkin oikeuskansleri, joka oli hallituksen jäsen vuoteen 1840. Pisimpään on Ruotsissa oikeusministerinä ollut Herman Zetterberg, joka hoiti virkaa yhteensä 12 vuotta 52 päivää.

Ruotsin ministeriöuudistuksessa 1840 oikeuskansleri menetti paikkansa valtioneuvostossa. Silloin perustettiin oikeusministeriö, jonka päälliköksi tuli oikeusministeri. 

## Luettelo Ruotsin oikeusministereistä
Marko Herajärvi

**Marko Herajärvi** (s. 17. heinäkuuta 1983 Tornio) on suomalainen jääpallomaalivahti. Hän edustaa Venäjän Superliigassa pelaavaa Sibselmašia.

Marko Herajärvi on pelannut urallaan Suomen Bandyliigaa seitsemän kautta Tornion Palloveikoissa, neljä kautta Ruotsin Elitserienissä Bollnäsin, HT Bandyn ja Tillbergan riveissä ja kolme kautta Venäjän Superliigaa Sajany-Hakasijan ja Sibselmašin joukkueissa.

Herajärvi on pelannut kolmet MM-kisat ja kahdesti hänet on valittu turnauksen parhaaksi maalivahdiksi. Herajärvi oli myös Suomen ykkösmaalivahti vuoden 2013 maailmanmestaruuskilpailuissa.

## Lähteet
*International Bandy Database

### Viitteet
Koko kuva

**Koko kuva** on suomalaisen laulajan Irinan kappale ja ensimmäinen single hänen viidenneltä studioalbumiltaan *[[Askeleita]]*. 

Singlelle on myös Helsingin keskustassa Kiasman edustalla kuvattu musiikkivideo, joka julkaistiin 7. tammikuuta 2013. Videon ohjasi Ville Juurikkala.

”Koko kuva” -singlen julkaisun myötä Irina vahvisti aloittavansa maaliskuussa 2013 lähes kahden kuukauden pituisen kiertueen, joka sai jatkoa saman vuoden kesällä.

## Kappaleet
#

## Listasijoitukset

## Lähteet
Askeleita

**Askeleita** on suomalaislaulaja Irinan 22. helmikuuta 2013 julkaistu viides studioalbumi. Albumi nousi ensimmäisellä listaviikollaan Suomen virallisen albumilistan neljänneksi. Albumi on myynyt kultaa yli 10 000 kappaleen myynnillään.

Albumin ensimmäinen single ”Koko kuva” julkaistiin 23. marraskuuta 2012. Kappaleeseen julkaistiin tammikuussa 2013 Ville Juurikkalan ohjaama musiikkivideo. Kappale menestyi radiosoitossa hyvin, sillä se nousi parhaimmillaan toiseksi soitetuimmaksi radiokappaleeksi. Albumin julkaisupäivänä siltä julkaistiin toinen single ”Jotain suurempaa”, jonka parhaaksi radiolistasijoitukseksi jäi 8. sija.

## Kappaleet

## Arvostelut
* Keskisuomalainen: *ristiriitainen*
* Soundi: 
* V2.fi: 

## Lähteet
Malaja Kokšaga

**Malaja Kokšaga** (, ) on Volgan sivujoki Venäjän Marin tasavallassa. Joki virtaa tasavallan pääkaupunki Joškar-Olan kautta.

Joki saa alkunsa Marin tasavallan pohjoisrajan tuntumasta Šuran kylän alueelta. Malaja Kokšagan pituus on 194 kilometriä ja sen valuma-alue on 5160&nbsp;km² suuruinen.

## Lähteet
Runar Hernberg

**Runar Eskil Alarik Hernberg** (12. kesäkuuta 1908 Helsinki – 15. helmikuuta 1990 Helsinki) oli suomalainen yritysjohtaja, Villayhtymän pääjohtaja, koulutukseltaan diplomi-insinööri.

Hernberg valmistui diplomi-insinööriksi vuonna 1932 ja meni seuraavana vuonna töihin Rosenlewin Porin konepajalle, jonka myyntipäällikkönä hän toimi 1938–1943. Sen jälkeen hän oli 1943–1944 Lönnström-yhtymän ja 1944–1947 Lokomon apulaistoimitusjohtaja sekä 1947–1951 Wärtsilä-yhtymän apulaispääjohtaja. Hernberg oli Porin Puuvillan toimitusjohtajana 1951–1959 ja Villayhtymän pääjohtajana 1959–1969.

Hänen veljensä oli Suomen Sokeri Oy:n pääjohtaja Gunnar Hernberg.

Hernberg oli presidentin valitsijamies vuoden 1956 vaaleissa ja Porin kaupunginvaltuutettu vuosina 1954–1956. Hän oli opiskellut musiikin teoriaa ja kirjoitti musiikkiarvosteluja *[[Porin Sanomat|Porin Sanomiin]]* ja *[[Tammerfors Aftonblad]]iin*.

## Lähteet
Jerry Jones

**Jerral Wayne "Jerry" Jones Sr.** (s. 13. lokakuuta 1942 Los Angeles, Kalifornia) on yhdysvaltalainen liikemies ja NFL-seura Dallas Cowboysin omistaja. 

## Ura
Jones kasvoi Arkansasissa ja opiskeli Arkansas'n yliopistossa. Hän oli voittamassa amerikkalaisen jalkapallon yliopistomestaruutta vuonna 1964. Jones pelasi hyökkäyksen linjassa ja hänen joukkuekaverina oli mm. Jimmy Johnson. Jones aloitti työuransa isänsä vakuutusyhtiössä, mutta siirtyi pian öljy- ja kaasubisnekseen. Hänen yrityksensä Jones Oil and Land Lease oli erittäin menestyksekäs.

Vuonna 1989 Jones hankki omistukseensa Dallas Cowboysin NFL-seuran 140 miljoonan dollarin kauppahintaan. Jones aloitti välittömästi seuran voimakkaan uudistamisen. Valmentaja Tom Landry ja pitkäaikainen toimitusjohtaja Tex Schramm saivat lähteä. Valmentajaksi tuli Jonesin opiskelukaveri Jimmy Johnson. Jonesin terävät bisnesvaistot ja Johnsonin erinomainen valmennus ja pelaajapolitiikka saivat Cowboysin kurssin käännettyä. Kaudella 1992 joukkue eteni Super Bowliin ja kaatoi loppuottelussa Buffalo Billsin. Tämä toistui seuraavana vuonna. Toisen mestaruuden jälkeen ristiriidat Jonesin ja valmentaja Johnsonin välillä kävivät ylitsepääsemättömiksi, joka johti Johnsonin eroon. Cowboys voitti mestaruuden Barry Switzerin johdolla kauden 1995 päätteeksi, mutta sen jälkeen joukkueen menestys on ollut heikompaa.

Jonesin titteli Cowboysissa on omistaja/presidentti/toimitusjohtaja. Hän on tiiviisti mukana päättämässä joukkueen pelaajapolitiikasta. Tätä on kritisoitu, sillä yleensä omistajat luottavat palkattuihin asiantuntijoihin ja valmentajiin, kun joukkuetta kootaan. Jonesin johdolla Dallas Cowboysista on tullut on NFL:n arvokkain seura, vaikka menestysvuosista on aikaa. Vuonna 2010 seuralle valmistui uusi kotiareena, 1,2 miljardia dollaria maksanut Cowboys Stadium.

## Yksityiselämä
Jerry Jonesilla ja hänen vaimollaan Genellä on kolme lasta, jotka kaikki työskentelevät Dallas Cowboysin organisaatiossa. Jonesilla on yhdeksän lastenlasta.

## Lähteet
Shakkiolympialaiset 2012

**40. shakkiolympialaiset** käytiin 27. elokuuta – 10. syyskuuta 2012 Istanbulissa, Turkissa. Yleiseen sarjaan osallistui 157 joukkuetta ja naisten sarjaan 127 joukkuetta.

Yleisessä sarjassa kultaa sai Armenian joukkue. Hopeaa sai Venäjä ja pronssia Ukraina. Naisten sarjassa kultaa sai Venäjä, hopeaa Kiina ja pronssia Ukraina. Suomen joukkue sijoittui yleisessä sarjassa sijalle 74.

## Suomen joukkue

## Lopputulokset

### Yleinen sarja

## Lähteet
*Istanbul 2012 World Chess Olympiad - Results Page
Nils Wickström

**Nils Victor Wickström** (15. maaliskuuta 1883 – 1940) oli ruotsalainen upseeri ja voimistelunopettaja.

Hän oli luutnanttina Gotlannin jalkaväkirykmentissä ja opiskeli lääkintävoimistelijaksi Gymnastiska centralinstitutetissä (GCI) Tukholmassa. Balkanin sodan aikana hän toimii tarkkailijana. Kun Suomen sisällissota puhkesi, hän liittyi Ruotsalaiseen prikaatiin, jossa hän oli 1. komppanian päällikkönä. Hän osallistui muun muassa Tampereen taisteluihin. Suurten taistelujen jälkeen hän toimi 3. komppanian päällikkönä.

Sotakokemuksistaan hän kirjoitti kirjan.

## Teokset
* *Som officer med Svenska brigaden i Finland* (1919)

## Lähteet
*www.tjelvar.se
* Nils V. Wickström, *Som officer med Svenska brigaden i Finland* (1919)

## Aiheesta muualla
* Libris
Ilkka Kaikkonen

**Ilkka ”Luumu” Kaikkonen** on suomalainen kitaristi. Hän on 1970-luvun lopulta lähtien soittanut muun muassa Tuomari Nurmion, Remun, Kari Tapion ja Maukka Perusjätkän yhtyeissä. Lisäksi Kaikkonen on soittanut yhdellä legendaarisen punk-yhtye Briardin singlellä vuonna 1979. 

Ilkka Kaikkonen on myös esiintynyt muusikon rooleissa elokuvissa *[[Iskelmäprinssi]]* ja *[[Vares – Kaidan tien kulkijat]]*.

## Lähteet
Kirjapaino Kursiivin tuhopoltto

**Kirjapaino Kursiivin tuhopoltto** oli aamuyöllä 26. marraskuuta 1977 tapahtunut tihutyö, jossa tuhottiin Suomen Kommunistisen Puolueen niin sanotun taistolaisen siiven äänenkannattajaa *[[Tiedonantaja]]a* painanut Kirjapaino Kursiivi Veneentekijäntie 2:ssa Helsingin Lauttasaaressa.

Kursiivin tuhopoltto sai aikaansa kello 6.00 aikoihin ja tieto palosta tuli hätäkeskukseen kello 6.18, kun Kursiivin talonmies oli ilmoittanut asiasta. Muita kirjapainossa painettuja lehtiä olivat *[[Arbetartidningen Enhet|Enhet]]* ja *[[Pioneeritoveri]]*.

Kirjapainosta löydettiin myös sinne sijoitettu omatekoinen pommi, joka ei kuitenkaan ollut ehtinyt räjähtää. Lisäksi rakennuksen ulkoseiniä oli töhritty hakaristein. Poliisi vangitsi palon sytyttämisestä epäillyn miehen 9. joulukuuta. Vasemmisto vaati tapauksen vuoksi valtiovallalta toimia äärioikeistoa vastaan. Tapaus ja sen oikeuskäsittely herättivät huomiota myös ulkomailla.

Tuhopoltosta tuomittiin Isänmaallisen Kansanrintaman jäseniä, muun muassa uusnatsina ja okkultistina tunnettu Pekka Siitoin, ”puoluesihteeri” Seppo Lehtonen, Timo Pekkala ja kaksi kotkalaista henkilöä.

## Lähteet
Ernst Gustav von Hertzen

**Ernst Gustav von Hertzen** (8. tammikuuta 1765 Lapinjärvi – 19. joulukuuta 1834 Ruotsinpyhtää) oli suomalainen eversti ja Suomen sodan sankari. 

Von Hertzenin vanhemmat olivat vääpeli Hans Ernst von Hertzen ja Anna Sofia Nessén. Hän aloitti sotilasuransa 14-vuotiaana Kyminkartanon pataljoonassa jossa hänen isänsä oli vääpelinä. Von Hertzen osallistui vuosien 1788–1790 sotaan ollen mukana Kaipiaisten ja Keltin taisteluissa. Hänestä tuli luutnantti 1790, Uudenmaan jääkäripataljoonan kapteeni 1796 ja saman pataljoonan majuri 1802. Von Hertzen osallistui pataljoonansa mukana Pommerin sotaan 1807 ja haavoittui siellä. 

Suomen sodan aikana von Hertzen toimi Uudenmaan jääkäripataljoonan komentajana ja hän onnistui saamaan Siikajoen taistelun kääntymään ruotsalaisille voitokkaaksi. Von Hertzen oli mukana myös Ruonan, Salmin ja Oravaisten taisteluissa ja hänet ylennettiin everstiluutnantiksi 1809. Hän palasi Suomeen Kainuun sopimuksen jälkeen ja erosi palveluksesta vuonna 1810. Eron yhteydessä von Hertzen ylennettiin everstiksi. Hän kieltäytyi vuonna 1812 tarjotusta upseerinvakanssista, kun Venäjän keisari Aleksanteri I perusti uusia suomalaisia joukko-osastoja.

Von Hertzen mainitaan J. L. Runebergin *[[Vänrikki Stoolin tarinat|Vänrikki Stoolin tarinoiden]]* runoissa ”Sotamarsalkka” ja ”Adlercreutz”.  

Von Hertzen vietti loppuelämänsä upseerivirkatalossaan Kungsbölen kapteeninpuustellissa Ruotsinpyhtäällä. Hänet on haudattu Loviisan Kuninkaankylässä sijaitsevalle hautausmaalle. Haudalla on uusmaalaisten ylioppilaiden 1886 pystyttämä muistomerkki. Jättimäistä luonnonkiveä muistuttavan, 12 jalan korkuisen patsaan suunnitteli professori Ernst Nordström ja varsinaisen veiston suoritti K. V. Bergman.

## Lähteet
Kainuun sopimus

**Kainuun sopimus** eli **Kainuun aselepo** tarkoittaa Suomen sotaan liittyvää kenraalimajuri Hans H. Gripenbergin antautumista joukkoineen Säivin kylässä Ruotsin Kainuussa (Kalix) 25.3.1809

Venäläiset olivat sanoneet aselevon irti, vaikka Gripenberg oli toivonut sille jatkoa. Gripenberg vetäytyi Kalixin suuntaan, sairaat jätettiin Tornioon. Armeijan rippeet antautuivat, kun tiedossa oli venäläisten hyökkäykset Ahvenanmaalle ja Uumajaan sekä Tukholman vallankaappaus. 

## Lähteet

## Aiheesta muualla
*Suomen sota, sotatapahtumat.
Säivi

**Säivi** () on pientaajama ja paikkakunta Haaparannan kunnassa Pohjois-Ruotsissa. Alue kuuluu Norrbottenin lääniin ja Norrbottenin maakuntaan. Vuoden 2010 lopussa Säivin pientaajamassa oli 93 asukasta. Säivi sijaitsee Perämeren pohjoisrannalla Haaparannan kunnan länsiosassa lähellä Kainuun kunnan rajaa. Säivin pohjoispuolitse kulkee E4-tie.

Nimi *Säivi* juontuu saamen kielen sanasta "sävva" joka tarkoittaa "merta" tai "suurta järveä". Sana on sittemmin suomalaistunut ja osittain mukautunut myös ruotsiin siten että siihen on lisätty loppuun *s*. 

Suomen sodan (1808–1809) aikana kylä koki kovia, kun venäläiset rosvojoukot ryöväsivät ja veivät mennessään kaiken mahdollisen. Saatuaan väärää tietoa, että toinen venäläinen armeija olisi marssinut jäitse valtaamaan Uumajan ruotsalainen kenraalimajuri Hans Henrik Gripenberg antautui Säivissä 25. maaliskuuta 1809 Venäjän armeijalle, jota johti kenraali, kreivi Šuvalov.

## Lähteet

## Aiheesta muualla
* Säivin verkkosivu
Denton

**Denton** voi tarkoittaa seuraavia:

## Paikkoja
### Englannissa
*Denton, kylä Cambridgeshiressä
*Denton, kylä County Durhamissa
*Denton, kylä East Sussexissa
*Denton, kaupunki Suur-Manchesterissa
*Denton, kylä Kentissä
*Denton, kylä Norfolkissa
*Denton, kylä Northamptonshiressä
*Denton, kylä North Yorkshiressä
*Denton, kylä Oxfordshiressä

### Yhdysvalloissa
*Denton, kaupunki Georgiassa
*Denton, kaupunki Kansasissa
*Denton, kylä Kentuckyssä
*Denton, kunta Marylandissä
*Denton, kunta Montanassa
*Denton, kylä Nebraskassa
*Denton, kunta Pohjois-Carolinassa
*Denton, kaupunki Texasissa
*Dentonin piirikunta, piirikunta Texasissa

## Henkilöitä
### Denton etunimenä
*Denton Cooley (1920–2016), yhdysvaltalainen lääkäri ja sydänkirurgian pioneeri

### Denton sukunimenä
*Christa Denton (s. 1972), yhdysvaltalainen näyttelijä
*James Denton (s. 1963), yhdysvaltalainen näyttelijä
*Jeremiah Denton (1924–2014), yhdysvaltalainen amiraali ja senaattori
*Michael Denton (s. 1943), brittiläis-australialainen biokemisti
*Sandra Denton (s. 1964), yhdysvaltalainen hip hip -artisti
*Steve Denton (s. 1956), yhdysvaltalainen tennispelaaja
Levoton tyttö

"**Levoton tyttö**" on suomalaisen laulaja-lauluntekijä Anssi Kelan kappale, joka julkaistiin singlenä 1. helmikuuta 2013. Kappale on ensimmäinen singlejulkaisu Kelan viidenneltä sooloalbumilta *[[Anssi Kela (albumi)|Anssi Kela]]*. 

”Levoton tyttö” sai alkunsa kesällä 2012; Kela oli hankkinut Pro Tools -äänitysohjelman ja halusi harjoitella sen käyttöä. Hän päätti aloittaa ”Levoton tyttö” -kappaleesta, koska ei uskonut siitä ”tulevan missään tapauksessa sinkkua”. ”Levoton tyttö” rakentuu funk-vaikutteisen bassokuvion ympärille, ja kertosäkeissä kuuluu vaikutteita AOR-musiikista. Kela halusi tehdä kappaleen, jossa olisi samanlainen ”menevä poljento” kuin Janelle Monáen ”Tightrope”-kappaleessa. Sanoitukset käsittelevät parisuhdetta, jossa ”toinen haluaisi sitoutua ja toinen ei”. Idean Kela sai ystävältään, joka sanoi hänelle: ”tee kappale, joka kertoo levottomasta tytöstä”. Kela päätti kehittää kappaleen levottomasta tytöstä hahmon, joka ”tietää kaikkea turhaa dataa ja viljelee knoppitietoa” nähtyään vuosia aiemmin lehtijutun otsikolla ”Kauriit nuolee öisin autoja”.

Kappaleesta muodostui Kelan comeback-kappale usean vuoden hiljaiselon jälkeen. Kappaleen ensiesitys tapahtui Uuden Musiikin Kilpailun suorassa lähetyksessä 17. tammikuuta 2013. Kela on myöhemmin kertonut: ”Kun menin takahuoneeseen kävin tarkistamassa kännykän, että miten biisi oli otettu vastaan. Esityksestä oli 15 minuuttia, mutta kun avasin kännykän ja katsoin somen reaktiota, tiesin, että urani oli pelastettu.” ”Levoton tyttö” nousi parhaimmillaan Suomen singlelistan sijalle seitsemän ja latauslistan sijalle kaksi. Kappale kapusi myös radisoittolistan kärkeen, ja siitä tuli lopulta vuoden 2013 soitetuin kappale, kun mukaan luetaan radiosoitot, TV-esitykset ja live-esiintymiset. Kappaletta kuultiin yhteensä vuoden aikana yli 6600 kertaa.

Kappaleeseen kuvattiin myös musiikkivideo, jonka Kela ohjasi itse.

Kela itse kertoi heinäkuussa 2017 ansainneensa kappaleella yhteensä noin 76 000 euroa, josta valtaosa tuli kappaleen saamasta radiosoitosta.

## Kappaleet
#

## Listasijoitukset

## Lähteet
Kromyylikloridi

**Kromyylikloridi** (CrO2Cl2) on epäorgaaninen molekyyliyhdiste. Kromyylikloridia käytetään pääasiassa hapettimena.

## Ominaisuudet
Huoneenlämpötilassa kromyylikloridi on tummanpunaista nestettä. Se liukenee orgaanisiin liuottimiin, mutta reagoi veden kanssa muodostaen kromihappoa ja suolahappoa. Auringon valo hajottaa yhdisteen kromidioksidiksi ja muiksi kromin oksideiksi. Kromyylikloridi on hyvin vahva hapetin ja helposti pelkistyvät yhdisteet voivat reagoida sen kanssa hyvinkin voimakkaasti.

## Valmistus ja käyttö
Kromyylikloridia voidaan valmistaa kromihapon tai kromitrioksidin ja väkevän suolahappoliuoksen välisellä reaktiolla. Reaktiossa käytetään rikkihappoa sitomaan vapautuvaa vettä. Toinen tapa valmistaa yhdistettä on kaliumkromaatin tai kaliumdikromaatin ja kloridisuolan, esimerkiksi natriumkloridin, välinen reaktio väkevän rikkihapon läsnä ollessa. Tätä reaktiota voidaan käyttää myös kloridi-ionien osoittamiseen. Näissä reaktiossa muodostuva kromyylikloridi puhdistetaan tislaamalla.
:CrO3 + 2 HCl → CrO2Cl2 + H2O
:K2Cr2O7 + 4 NaCl + 6 H2SO4 → 2CrO2Cl2 + 2 KHSO4 + 4 NaHSO4 + 3 H2O

Kromyylikloridia käytetään orgaanisessa synteesissä hapettimena. Se kykenee muun muassa hapettamaan alkoholit aldehydeiksi tai ketoneiksi ja niin kutsutussa Étard-reaktiossa kromyylikloridi hapettaa aromaattiseen yhdisteeseen liittyneet hiiliketjut karbonyyliyhdisteeksi. Yhdistettä voidaan käyttää myös nahan ja tekstiilien käsittelyssä.

## Myrkyllisyys
Kromyylikloridi on myrkyllinen ja ärsyttävä yhdiste. Se ärsyttää ihoa, silmiä ja hengitysteitä joutuessaan kosketuksiin niiden kanssa. Se voi aiheuttaa myös syövytysvammoja. Muiden kuudenarvoisten kromiyhdisteiden tavoin kromyylikloridi on todennäköisesti karsinogeeninen.

## Lähteet
Kalle Virtanen

**Kalle Virtanen** -nimisiä henkilöitä ovat:

* Kalle Virtanen (1921–2006), suomalainen matematiikan professori
* Kalle Virtanen, *[[Kaarle Viikate]]* (s. 1975), suomalainen muusikko, metalliyhtye Viikatteen perustaja
Derek Jeter

**Derek Sanderson Jeter** (s. 26. kesäkuuta 1974 Pequannock, New Jersey) on yhdysvaltalainen entinen baseballpelaaja, pelipaikaltaan polttaja, joka edusti koko 20-vuotisen ammattilaisuransa ajan Major League Baseball (MLB) -sarjan New York Yankeesia. Jeter valittiin Baseball Hall of Fameen vuonna 2020 saaden 99,7 prosenttia äänistä.

Jeter voitti urallaan World Seriesin viidesti. Lisäksi hänet muun muassa valittiin 14 kertaa MLB:n tähdistöotteluun. Jeterin ulkopelipaikka oli polttaja (*shortstop*).

Jeter on yksi Yhdysvaltain tunnetuimmista ammattilaisurheilijoista, ja on muun muassa toiminut suositun *[[Saturday Night Live]]* -ohjelman juontajavieraana sekä ollut Niken, Fordin, Visan ja Gilletten kaltaisten suuryritysten markkinointikampanjoiden kasvoina.

## Lähteet

## Aiheesta muualla
Gridlock’d

**Gridlock’d** on vuonna 1997 ensi-iltansa saanut yhdysvaltalainen komediallinen rikosdraamaelokuva, jonka on ohjannut Vondie Curtis-Hall. Elokuvan pääosissa esiintyvät Tupac Shakur, Tim Roth ja Thandie Newton. 

*Gridlock’d* on Vondie Curtis-Hallin esikoisohjaus. Ohjaaja myös näyttelee pienessä sivuosassa. Elokuva tuotti avausviikollaan vain 2&nbsp;678&nbsp;372 dollaria ja ylti lopulta vain hieman yli 5,5 miljoonan dollarin kokonaistuottoihin. Elokuva omistettiin rap-tähti Tupac Shakurille, joka murhattiin vain neljä kuukautta ennen elokuvan julkistamista.

## Rooleissa

## Katso myös
* Gridlock’d (soundtrack)
Rikollisin aikein

**Rikollisin aikein** on vuonna 1997 ensi-iltansa saanut rikoselokuva, jonka ohjasi ja käsikirjoitti Jim Kouf. Elokuva kertoo kahdesta korruptoituneesta poliisista, jotka järjestävät kodittoman murhan. Elokuva sai paljon julkisuutta, koska elokuva oli rap-tähti Tupac Shakurin viimeinen elokuvarooli, mutta tuotti silti avausviikolla vain 2&nbsp;443&nbsp;237 dollaria ja kokonaistuotto nousi ainoastaan vajaaseen 6 miljoonaan dollariin.

## Rooleissa

## Soundtrack

## DVD-julkaisu
Elokuva julkaistiin DVD:llä 20. marraskuuta 2001.
Jatagan

**Jatagan** () on turkkilainen sapelityyppi, jota käytettiin osmanien valtakunnan aikana 1500-luvun puolivälistä 1800-luvun loppuun. 

Tyypillisen jataganin terä on 60-80 cm pitkä, yksipuolinen ja kaartuu selvästi eteenpäin. Teräpuoli on karkaistu kovaksi, mutta tylsä selkäpuoli on yleensä pehmeämpi. Kahva koostuu kahdesta vastakkaisesta levystä, jotka on kiinnitetty ruodon läpi. Kahvan pää on leveä ja muistuttaa muodoltaan korvaa. Kahvalevyjen välinen rako on yleensä täytetty koristellulla metallinauhalla. Terän ja kahvan välissä olevassa helassa ei tavallisesti ole suojaa tai väistintä. Kahvalevyt on yleensä valmistettu luusta, norsunluusta, sarvesta tai hopeasta. Kahvan leveä korvamainen takaosa estää leikatessa veitsen putoamisen tai luistamisen. 

Miekan rakenteessa oli alueellisia eroja. Esimerkiksi Balkanin alueen malleissa kahvan korvamainen peräosa oli suurempi ja kahvalevyt olivat tavallisesti valmistettu luusta tai norsunluusta, kun anatolialaisissa jataganeissa kahvan peräosa oli pienempi ja kahvalevyt valmistettu sarvesta tai hopeasta. Huotra valmistettiin puusta, kankaasta, nahasta ja metallista, ja se kiinnitettiin siihen liitetyn koukun avulla vyönä toimivaan kankaaseen.

Suurin osa jataganeista valmistettiin 1750-1860 välillä ja niitä käytettiin sekä paraatiaseina sekä taistelussa. Yleensä koristeellisimmat jataganit toimivat sotilaiden ja myös siviilien mukanaan kantamina statussymboleina. 

## Aiheesta muualla

* Turkish cultural foundation: Yatagan, The Turkish Sword
Ahkiojärvi

**Ahkiojärvi** (ven. Ахкиоярви) on entinen Sallan Alakurtin järvi Suomen Neuvostoliitolle luovuttamalla Sallan alueella. Ahkiojärvi on pieni Tuntsajoen vesistöalueen järvi, jonka pinta-ala on 1,1 neliökilometriä. Järvi sijaitsee 157 metriä merenpinnan yläpuolella.

## Lähteet
Hannu Pelkonen

**Hannu Pelkonen** (s. 30. elokuuta 1953 Raahe) on suomalainen näyttelijä. Hän on opiskellut Teatterikorkeakoulussa vuosina 1977–1981.

## Kiinnitykset
*Oulun kaupunginteatteri 1981–1985, 1995–
*Kom-teatteri 1985–1986
*Freelancerina yhdeksän vuotta (mm. Vaasan kaupunginteatterissa, Yleisradiossa ja Ruotsin Riksteaternin Finska Riks -osastossa)

## Diskografia
* Erilainen Erkki: Cornelis Vreeswijkin lauluja

## Näytelmiä
Oulussa muun muassa:

* Kastematojen elämästä (Hans Christian Andersen) (1982)
* Mustalaisruhtinatar (Edwin) (operetti, 1983)
* Cyrano de Bergerac (Cyrano) (1997)
* Populäärimusiikkia Vittulanjänkältä (Matin isä) (kantaesitys, 2003)
* Lokki (Pjotr Nikolajevitš Sorin) (Anton Tšehovin näytelmä, 2006) 
* Juoksuhaudantie (Taisto Oksanen) (kantaesitys, 2007)
* Sorsamuunnelmia (George) (David Mametin näytelmä, 2008)
* Elokuu (Beverly Weston näytelmä, 2010)
* Raja (Anjan mies Antti) (2012)
* Mielensäpahoittaja (nimirooli) (2012)
* Housut pois (samannimiseen elokuvaan perustuva musikaali) (2013)
* Saranat ja sardiinit (2013)
* Mielensäpahoittajan miniä (Mielensäpahoittajan rooli) (2014)
* Sänky (2015)
* Viimeinen valssi (2015)
* Laulu koti-ikävästä (Tauno) (2016)
* Merenkulkija
* Jääräpää (2016)
* Ilosia aikoja, Mielensäpahoittaja (nimirooli) (2017) 
* My Fair Lady (Alfred P. Doolittle) (2018)
* 60 (2019)

## Lähteet
*Sivut Oulun Kaupunginteatterissa  Viitattu 19.1.2013

### Viitteet
Samuli Helavuori

**Samuli Helavuori** (s. 3. huhtikuuta 1991 Pori) on suomalainen jääpalloilija. Hän edustaa Ruotsin Elitserienissä pelaavaa Edsbyns IF:ää.

Helavuori kuuluu Suomen jääpallomaajoukkueeseen. Hän on pelannut useita kertoja MM-kilpailuissa. 

## Ura

Helavuori on edustanut kasvattajaseuransa Porin Narukerän lisäksi ruotsalaista Bollnäsiä. Keväällä 2021 Helavuori siirtyi Bollnäsistä Edsbyns IF:ään.

Keväällä 2022 Helavuori voitti uransa ensimmäisen Ruotsin mestaruuden. Kauden päätteeksi hänet valittiin myös ensimmäistä kertaa Vuoden jääpalloilijaksi Suomessa.

## Yksityiselämä

Helavuorella on vaimo, yksi poika ja yksi tytär. Helavuoren isä Timo Helavuori on toiminut erilaisissa tehtävissä jääpallon parissa.

## Saavutukset

**Seurajoukkueessa**
* SM-pronssia: 2010, 2011
* Elitserienin mestaruus: 2022 (Edsbyns IF)
* Elitserienin hopea: 2017 (Bollnäs)
* Maailmancupin voittoa: 2019 (Bollnäs)

**Maajoukkueessa**
* MM-hopea: 2016, 2023, 2025
* MM-pronssi: 2017, 2018, 2019 

**Henkilökohtaisesti**
* Vuoden jääpalloilija: 2022
* Urheilutoimittajain liiton Vuoden jääpalloilija: 2022 

## Lähteet
* Internet Bandy Database

### Viitteet
Pavel Borodin

**Pavel Pavlovitš Borodin** (s. 25. lokakuuta 1946 Šahunja, Gorkin alue, Neuvostoliitto) on venäläinen valtiomies, joka toimi Venäjän ja Valko-Venäjän valtioliiton pääsihteerinä vuosina 2000–2012. Sitä ennen hänellä oli johtava virka Boris Jeltsinin valtionhallinnossa Venäjällä.

Borodin opiskeli Uljanovskin maatalousinstituutissa, josta valmistui 1972. Vuoteen 1980 hän toimi rakennustyössä. Sen jälkeen hän toimi hallinnollisissa tehtävissä Jakutiassa vuoteen 1993.
Kustaa Hiekan Säätiö

**Kustaa Hiekan Säätiö** on kultaseppä Kustaa Hiekan 1931 perustama säätiö joka ylläpitää Tampereella Hiekan taidemuseota. Säätiö omistaa Pirkankatu 6:ssa sijaitsevan rakennuksen, jossa museo toimii.

Säätiön ensimmäinen puheenjohtaja oli kihlakunnan tuomari Lauri Tähkäpää, joka testamenttasi museolle taide- ja esinekokoelmansa.

Museorakennuksen on suunnitellut arkkitehti Oiva Viljanen, ja se valmistui vuonna 1928. Se on ensimmäinen museoksi valmistunut rakennus Tampereella.

## Lähteet
Nyrkkivalta

**Nyrkkivalta** tarkoittaa lainvastaisen eli oikeudettoman edun hankkimista väkivalloin. Sen lähikäsite on omankädenoikeus eli omavaltaisuus, joka tarkoittaa oikeudenmukaisen edun hankkimista laittomin keinoin. Omankädenoikeus on säädetty Suomen rikoslaissa rangaistavaksi. Nyrkkivaltaa ei mainita Suomen lainsäädännössä, vaan väkivallan käyttöä koskevat väkivaltarikosten nimikkeet.

Nyrkkivalta lienee ollut ammoisina aikoina melko tavallinen ilmiö. Järjestettyjen yhteiskuntien kehittyessä sitä alettiin aluksi rajoittaa ja lopulta sen käyttö kiellettiin rangaistuksen uhalla. Keskiajalla nyrkkivaltaa käytettiin yleisesti läänitysvaltioissa, joissa vasalleilla oli sodankäyntioikeus. Nyrkkivallan käyttöä alettiin kuitenkin rajoittaa jumalanrauhalla. Saksassa nyrkkivalta oli yleinen tapa vielä keskiajan lopulla. Siellä siitä koetettiin päästä eroon maanrauhoilla.

## Lähteet
Anna Hietanen-Makela

**Anna Martta Hietanen-Makela** (o.s. *Hietanen*; 10. huhtikuuta 1909 Isokyrö – 10. joulukuuta 1994 Kalifornia, Yhdysvallat) oli suomalainen geologi, joka loi pääosan urastaan Yhdysvalloissa. Hän kirjoitti ylioppilaaksi vuonna 1928, valmistui filosofian kandidaatiksi Helsingin yliopistosta 1933 pääaineenaan fysiikka, jatkoi geologian opintoja Yhdysvalloissa ja väitteli tohtoriksi Suomen kvartsiittien petrologiasta vuonna 1938. Hietanen toimi Helsingin yliopiston mineralogian assistenttina vuodesta 1935, stipendiaattina Yhdysvalloissa 1938–1940 ja Helsingin yliopiston dosenttina 1942–1946. Kun Hietanen ei saanut hakemaansa apulaisprofessuuria Helsingistä, hän muutti vuonna 1946 pysyvästi Yhdysvaltoihin. Siellä hän oli vuosina 1949–1953 U.S. Geological Surveyn geologina Washingtonissa sekä 1953–1983 petrologian yksikön johtajana Menlo Parkissa Kaliforniassa. Hietanen-Makela saavutti mainetta pääasiassa Idahossa ja Sierra Nevadan alueella suorittamillaan kallioperägeologisilla, petrologisilla, mineralogisilla ja geokemiallisilla kenttätutkimuksilla.

Hietanen-Makela sai vuonna 1979 Interior Department's Distinguished Service Awardin. Hänet valittiin keväällä 1994 Suomen Geologisen Seuran kunniajäseneksi.

Hietanen-Makela meni Yhdysvalloissa naimisiin liikemies George Makelan kanssa.

## Lähteet
Lähdekerrostuma

**Lähdekerrostuma** on mineraaleja sisältävästä vedestä lähteiden tai purojen reunoille saostunut yleensä amorfinen kerrostuma. Kalkkituffi ja travertiini ovat yleisesti kerrostuman aineksina. Edellistä saostuu kylmissä lähteissä ja travertiinia kuumissa lähteissä. Tavallista ainesta ovat myös kuumissa lähteissä erottuva geysiriitti ja rautahydroksidi, jota saostuu kellanruskeaksi ruosteeksi rautapitoisesta lähdevedestä.

## Lähteet
Jarno Väkiparta

**Jarno Väkiparta** (s. 13. maaliskuuta 1974 Pori) on suomalainen entinen jääpalloilija. Hän edusti kasvattajaseuransa Narukerän lisäksi useita seuroja Ruotsin pääsarjoissa Allsvenskanissa ja Elitserienissä. 

59 A-maaottelua pelannut Väkiparta kuului yhdessä veljensä Janne Väkiparran kanssa vuoden 2004 maailmanmestaruuden voittaneeseen Suomen joukkueeseen.

Jarno Väkiparran isä Erkki Väkiparta on entinen SM-liigakiekkoilija. 

## Saavutukset
**Maajoukkueessa**
*MM-kultaa: 2004
*MM-hopeaa: 1999
*MM-pronssia: 2001, 2005
**Seurajoukkueissa**
*SM-pronssia: 1998

## Lähteet
*Internet Bandy Database
Yhdystie 8693

**Yhdystie 8693** on Kuusamon Käylästä Liikasenvaaraan kulkeva tie. Sen pituus on 25 kilometriä ja on koko matkan osoitenimeltään *Liikasenvaarantie*.

## Nähtävyydet

Oulankajoen varrella sijaitsee Kiutaköngäs noin puolen kilometrin päässä yhdystiestä. Joen toisella puolella sijaitsee puolestaan Oulangan tutkimusasema.

## Lähteet
Matti Hietaranta

**Matti Herman Hietaranta** (8. tammikuuta 1916 Ulvila – 10. tammikuuta 1962 Helsinki) oli suomalainen maataloustieteilijä. Hän oli Helsingin yliopiston meijeriopin vt. professori 1951–1954, vakinainen professori 1955–1962.

Hietaranta tuli ylioppilaaksi vuonna 1935 ja valmistui metsätieteiden kandidaatiksi 1945 ja samojen aineiden tohtoriksi 1950. Hän toimi myös pohjoismaisen elintarviketutkijain metodiikkakomitean jäsenenä sekä Valiolla neuvontalaitoksen esimiehenä ja johtokunnan jäsenenä.

## Julkaisuja
**Investigations into Microbial Factors Affecting the keeping Quality of Butters*, 1950 (väitöskirja)

## Lähteet
Heurlin

**Heurlin** on alkujaan ruotsalainen sukunimi. Sen nimisiä ovat muun muassa:

* Alexander Wilhelm af Heurlin (1866–1934), suomalainen maanviljelysneuvos ja valtiopäivämies
* Anders Johan af Heurlin (1777–1854), varamaaherra, valtioneuvos
* Augusta Heurlin (1826–1888), suomalainen koulunjohtaja
* Augusta af Heurlin (1847–1918), suomalainen järjestöaktiivi ja hyväntekeväisyyden harjoittaja
* Carl Edvard af Heurlin (1790–1844), suomalainen valtioneuvos ja senaattori
* Christopher Isac Heurlin (1786–1860), ruotsalainen piispa ja valtiomies
* Håkan af Heurlin (1901–1978), suomalainen järjestövaikuttaja ja maanviljelysneuvos
* Kristofer Isak Heurlin (1786-1860), ruotsalainen piispa ja valtiomies
* Kaarlo af Heurlin (1915–1985), suomalainen SDP:n kansanedustaja
* Lars Oskar Wilhelm af Heurlin (1844–1875), suomalainen kirjapainonomistaja, merkittävä sivistysmies
* Lauri af Heurlin (1875–1958), suomalainen pankinjohtaja ja poliitikko
* Lauri af Heurlin (1913–1977), suomalainen kansantaloustieteen professori
* Maunu Ossian af Heurlin (1873–1952), suomalainen lääkäri ja valtiopäivämies
* Paula af Heurlin (1872–1947), suomalainen laulunopettaja ja raittiuden edistäjä
* Wolmar af Heurlin (1837–1907), suomalainen maanviljelysneuvos ja valtiopäivämies.

## Katso myös
* af Heurlin
Bolšaja Kokšaga

**Bolšaja Kokšaga** (, ) on Volgan sivujoki Venäjän Kirovin alueella ja Marin tasavallassa.

Bolšaja Kokšagan pituus on 297 kilometriä ja sen valuma-alue on 6 330&nbsp;km² suuruinen.

Joki saa alkunsa Kirovin alueen lounaisosista Kiknurin piirin Kogšagan kylän koillispuolelta. Joki jatkaa alueen lounaisimpien kunnallispiirien keskustaajamien eli Kiknurin piirin Kiknurin (kaupunkityyppinen taajama, jossa 2010 asui 4 970 asukasta) ja Santšurskin piirin Santšurskin (kaupunkityyppinen taajama, jossa 2010 asui 4 727 henkeä) kautta. Joen keskijuoksulla sijaitsee Bolšaja Kokšagan luonnonpuisto. Joki liittyy Volgaan Marinmaan Zvenigovon piirin kahden kylän lähistöllä. Joensuun länsirannalla on Kokšamaryn kylä (kyläkunnassa 2 107 asukasta) ja itärannalla Kokšaiskojen kylä (kyläkunnassa 1 897 asukasta).

## Lähteet

## Aiheesta muualla

*Bolšaja Kokšagan luonnonpuistosta Venäjän suojelualueiden sivustolla  (oopt.info)
The Riff

**The Riff** on Lordin musiikkikappale yhtyeen kuudennelta studioalbumilta *[[To Beast Or Not To Beast]]*. Kappaleesta julkaistiin single ja musiikkivideo keväällä 2013. Mr. Lordi kirjoitti kappaleen sanat yhtyeen entisen rumpalin, Otuksen kuolinpäivänä. Single julkaistiin ainoastaan digitaalisena. The Riff on Lordin ensimmäinen single, josta on julkaistu myös virallinen "lyric-video". The Riff on mukana Pinball Rocks nimisessä pelissä.

## Kappaleet
# 

## Musiikkivideo
The Riffin musiikkivideo kuvattiin tšekkiläisessä supermarket Albertissa Prahassa. Videolla esiintyy tšekkiläinen Playmate-malli Dominika Jandlova. Levy-yhtiö ei sallinut videolla alastomuutta. Musiikkivideo oli ennakkonäytöksessä Radio Rockin nettisivuilla 27. helmikuuta 2013.

## Kokoonpano
* Mr. Lordi – laulu
* Amen – kitara
* OX – basso
* Mana – rummut
* Hella – koskettimet

## Lähteet

## Aiheesta muualla
* Virallinen musiikkivideo
* Virallinen lyric-video
* 
*
Karttumonnit

**Karttumonnit** (Scoloplacidae) on monnikaloihin kuuluva heimo. Heimon lajeja tavataan makeista vesistä Etelä-Amerikasta.

## Lajit ja anatomia
Karttumonnien heimoon kuuluu 1 suku ja 4 lajia. Lajit ovat karttumonni (*Scoloplax dicra*), kitukarttumonni (*S. distolorix*), kääpiökarttumonni (*S. empousa*) ja sinttikarttumonni (*S. dolicholophia*). Aikaisemmin niiden katsottiin kuuluvan imumonneihin (*Loricariidae*) alaheimona *Scoloplacinae*. Karttumonniajit ovat hyvin pienikokoisia ja kasvavat korkeintaan noin 2&nbsp;cm pitkiksi. Tyypillisiä piirteitä ovat littehkö pää, kuonon 3 viiksisäieparia ja osoittain luulevyjen peittämä ruumis. Luulevyissä on pieni hammastus. Karttumonnilajeilta puuttuu rasvaevä ja selkäevässä on piikki.

## Levinneisyys
Karttumonneja tavataan Etelä-Amerikasta Perusta, Boliviasta, Brasiliasta ja Paraguaysta. Heimon kalojen elintympäristöä ovat järvet ja lammet sekä runsasta vesikasvillisuutta kasvavat joet ja purot. Ne elävät lähellä pohjaa tyypillisesti maatuvan lehtiaineksen joukossa.

## Lähteet
Naamiokerttuli

**Naamiokerttuli** (*Geothlypis trichas*) on kerttulien heimoon kuuluva varpuslintu.

## Tuntomerkit
Naamiokerttuli on 12–13 senttimetriä pitkä. Se on päältä oliviinvihreä ja alapuolelta likaisenvalkoinen. Sillä on keltainen kurkku ja kellansävyiset pyrstön alapeitinhöyhenet. Kupeet ovat ruskehtavanvalkoiset. Vanhalla koiraalla on musta naamari, jonka ympärillä on harmaa reunus. Naaraalla pää on oliivinruskea.

## Levinneisyys
Naamiokerttulia tavataan pesivänä Kanadassa, Yhdysvalloissa ja Meksikon pohjoisosissa ja talvehtivana Väli-Ameikassa. Harhailijoita on havaittu ainakin Islannissa ja Isossa-Britanniassa.

## Lähteet
Keisarinasema

**Lappeenrannan vanha rautatieasema** eli **Keisarinasema** (ratakm 287+900) oli Lappeenrannan keskustassa sijainnut rautatieasema. Hirsirakenteinen asemarakennus tuhoutui kokonaan tulipalossa 19. tammikuuta 2013.

Asema sijaitsi Simola–Lappeenranta-radalla, ja se rakennettiin vuonna 1885 Venäjän keisarin Aleksanteri III:n vierailua varten. Keisari vieraili asemalla toistamiseen vuonna 1891. Se palveli Lappeenrannan päärautatieasemana aina vuoteen 1934 saakka, jolloin valmistui ratayhteys Lappeenrannasta itään Vuoksenniskalle. Asema sijaitsi pohjois–eteläsuunnassa kaupungin länsilaidalla, eikä uutta rataa voitu linjata sen kautta, joten kaupungin eteläpuolelle rakennettiin uusi, edelleen käytössä oleva rautatieasema. Keisarinasema toimi tämän jälkeen lähinnä tavara-asemana. Matkustajaliikenne asemalle lopetettiin vuonna 1960.

Keisarinasemalla oli myöhemmin muun muassa kahvilatoimintaa sekä taidenäyttelyitä. Rakennus oli juuri ennen tulipaloa kunnostettu vuosina 2009–2010.

## Lähteet

* Lappeenrannan kaupunki

### Viitteet

## Aiheesta muualla

* Kuvia asemasta Vaunut.org-sivustolla
Emil Hillberg

**Carl Vilhelm Emil Hillberg** (18. helmikuuta 1852 Tukholma, Ruotsi – 26. joulukuuta 1929 Trosa, Ruotsi) oli ruotsalainen näyttelijä.

Hillberg oli Helsingin Ruotsalaisen teatterin näyttelijä 1874–1878, Dramatiska Teaternissa Tukholmassa hän työskenteli 1886–1887 ja 1908–1919, ja näiden välillä Albert Ranftin teatterissa. Hän oli realistisen luonteenkuvauksen kehittäjä.

## Lähteet
Francky Dury

**Francky Dury** (s. 11. lokakuuta 1957) on belgialainen jalkapallovalmentaja ja entinen keskikenttäpelaaja.  

## Ura

Dury pelasi koko uransa amatöörinä ja edusti kymmenen vuoden ajan Hulste Sportin joukkuetta. Hän lopetti pelaajauransa 24-vuotiaana ja siirtyi valmentajaksi KRC Harelbeken juniorijoukkueisiin. Hän valmensi 1980–90-lukujen ajan lukuisia belgialaisia alasarjojen joukkueita. Vuonna 1994 hänestä tuli toistamiseen Zultse VV:n päävalmentaja. Dury luotsasi joukkuetta kesään 2001, jolloin seura yhdistyi KSV Waregemin kanssa ja muodosti uuden SV Zulte Waregemin joukkueen. Durysta tuli uuden seuran päävalmentaja ja joukkue selvisi kauden 2001–2002 päätteeksi ensimmäisenä waregemilaisjoukkueena Belgian 2. divisioonaan. 

Dury jatkoi Zulte Waregemin päävalmentajana ja luotsasi sen kaudella 2004–2005 Belgian 2. divisioonan mestariksi. Joukkue nousi ensimmäistä kertaa historiassaan pääsarjaan. Kaudella 2005–2006 Dury luotsasi Zulte Waregemin sensaatiomaisesti Belgian cupin mestariksi, ja kaudella 2006–2007 seura eteni Duryn alaisuudessa UEFA Cupissa aina kolmannelle kierrokselle saakka. Duryn yhdeksän valmennusvuoden aikana Zulten paras sijoitus liigassa oli viides kaudella 2008–2009. Seura vakiinnutti hänen johdollaan paikkansa liigan ylemmässä keskikastissa ja taisteli joka vuosi europelipaikoista.

Duryn hienot näytöt Zultessa saivat monet Belgian seurat kiinnostumaan miehen palveluksista, mutta hän pysyi pitkään uskollisena seuralle. Elokuussa 2009 hänestä tuli päävalmentajan tehtävänsä ohessa myös Belgian jalkapallomaajoukkueen apulaisvalmentaja. Kesäkuussa 2010 Dury jätti pitkän spekuloinnin jälkeen Zulten ja siirtyi KAA Gentin päävalmentajaksi.  Duryn johdolla Gent sijoittui Belgian liigassa kolmanneksi, mutta pudotuspeleissä seuran menestys jäi heikoksi ja se putosi europelien ulkopuolelle. Joukkue purki Duryn sopimuksen kauden jälkeen. 

Gentistä lähtönsä jälkeen Durysta tuli Belgian U21-maajoukkueen päävalmentaja.  Hän jätti tehtävänsä jo vuoden 2011 lopussa ja palasi SV Zulte Waregemin päävalmentajaksi. 

Duryn johdolla Zulte Waregem sijoittui sensaatiomaisesti Belgian liigan kakkoseksi kaudella 2012–2013 ja hänet valittiin vuoden parhaaksi jalkapallovalmentajaksi.  Duryn johdolla Zulte jatkoi hyviä otteitaan ja kaudella 2013–2014 se eteni Eurooppa-liigassa lohkovaiheeseen saakka. Belgian cupissa Zulte selvisi loppuotteluun, mutta hävisi KSC Lokerenille 1–0.  Kausi 2014–2015 sujui heikommin ja Zulte jäi Belgian liigan runkosarjassa sijalle 12. Dury jatkoi heikosta kaudesta huolimatta seuran päävalmentajana ja kaudella 2015–2016 Zulte oli kuudes. Kaudella 2016–2017 Dury luotsasi seuran Belgian cupin loppuotteluun, jossa kukisti KV Oostenden rangaistuspotkukilpailun jälkeen.

Dury sai potkut Zulte Waregemista joulukuussa 2021, kun joukkue oli juuttunut Belgian liigassa sijalle 17.

## Meriitit

* Belgian cup (2): 2006, 2017
**Hopeaa: 2014
* Belgian 2. divisioona: 2005
* Belgian vuoden valmentaja (2): 2006, 2013

## Lähteet

## Aiheesta muualla
* The profile for Francky Dury